
DR 31.10.2012 59 

 
4.52 ptg. 

Datuk Dr. Marcus Mojigoh [Putatan]: Saya dulu berdiri. Terima kasih Tuan 
Pengerusi. Saya berminat untuk turut berbahas atas perkara B.25 - Kementerian 
Perdagangan Dalam Negeri, Koperasi dan Kepenggunaan yang diperuntukkan berjumlah 
RM1.4 bilion. Saya ingin menarik kepada maksud Butiran 060200 - Sumbangan kepada 
Badan-Badan Lain. Saya ingin tanya kepada Menteri, berapakah jumlah ataupun jenis-jenis 
badan yang dimaksudkan di dalam butiran ini dan apakah jenis-jenis kelayakan yang 
badan-badan ini boleh diberi sumbangan. Adakah ini termasuk kepada koperasi-koperasi 
yang diurus oleh peringkat-peringkat kampung, peringkat-peringkat badan-badan sukarela 
atau mana-mana badan yang diiktiraf oleh pihak kementerian. Itu saya rasa rakyat mahu 
minta penjelasan lebih jelas sumbangan kepada badan-badan yang dicakap di sini, badan-
badan apa. 

Butiran 060400 – Program Pengedaran Barang Perlu, LPG dan Community 
Drumming. Ini Community Drumming ini, ada orang kampung yang tanya saya tetapi saya 
sendiri tidak faham apa dia Community Drumming. Community Drumming ini saya 
difahamkan seolah-olah ini menjual minyak yang bersubsidi ataupun diberi kuota daripada 
kementerian kepada pengusaha-pengusaha yang berminat untuk mengusahakan 
perdagangan LPG. Saya tidak begitu pasti dan minta penjelasan daripada pihak Menteri 
sebab rakyat mahu tahu apa ertinya Community Drumming ini. Kalau diinterpretasinya, ini 
hanya bergendang, drumming jadi drum. Jadi Menteri cuba perjelaskan ini, bukan ini 
pemain muzik. 

Lagi, perkara Subsidi Gula – Butiran 060500 dan Butiran 060600 - Subsidi Tepung 
Gandum Kegunaan Am. Apakah reaksi daripada pengguna-pengguna yang mana kita telah 
memotong 20 sen subsidi gula dan tepung ini yang kita bagi kepada rakyat golongan sasar 
ini, golongan yang miskin. Jadi, adakah reaksi ini secara negatif atau positif? Jadi ini baik di 
telinga rakyat? Kalau boleh lagi kita potong lagi subsidi ini, kita bagi subsidi kepada orang 
miskin tetapi kepada orang kaya-kaya ini macam Yang Berhormat Pokok Sena ini kita jual 
mahal gula... [Ketawa] 

Ini kempen, ini bukan main-main. Ini betul. Kalau orang kaya ini tidak perlu diberi 
subsidi. Butiran 060700 iaitu... 

Dato' Mahfuz bin Haji Omar [Pokok Sena]: Minta penjelasan. 

Datuk Dr. Marcus Mojigoh [Putatan]: Ya. 

Dato' Mahfuz bin Haji Omar [Pokok Sena]: Saya pun hairan juga Tuan 
Pengerusi, Yang Berhormat Putatan dia tanya pihak kerajaan, pihak Menteri apa reaksi? 
Sepatutnya dia sebagai wakil rakyat, dia sudah dapat reaksi. Ini wakil rakyat yang tidak 
bekerja ini. Dia tidak tahu apa reaksi di bawah, rungutan dan sebagainya. Dia tidak tahu, 
dia kena tanya Menteri. Ini bukan winnable candidatelah. 

Datuk Dr. Marcus Mojigoh [Putatan]: [Ketawa] Terima kasih Yang Berhormat 
Pokok Sena. Kita minta lebih penjelasan daripada Menteri. Dia secara menyeluruh. Kalau 
tanya dengan Yang Berhormat Putatan, hanya penduduk kawasan Putatan sahaja. Betul 
tidak? Pokok Sena belum tahu lagi... [Ketawa] 

Saya teruskan perkara maksud Butiran 060700 iaitu Kempen Beli Barangan 
Malaysia. Dalam butiran ini, amat baik beli barangan Malaysia. Apakah impak, apakah 
keberhasilan impaknya kepada pengguna-pengguna? Adakah pengguna-pengguna kita 
lebih memilih kepada produk-produk yang dibuat daripada negara asing atau negara kita? 
Kalau ini cara positif, ini patut diberi peruntukan yang lebih banyak daripada apa yang 
diperuntukkan yang ada pada sini. Ini kita memperkasakan pembelian barang buatan 
negara kita. 

Akhir sekali Tuan Pengerusi iaitu butiran bagi maksud P.25, Butiran 01400 yang 
membelanjakan RM14 millions yang melaksanakan dasar perdagangan adil. Saya rasa ini 
perdagangan adil ini, kenapa dia terlalu banyak peruntukan yang diperlukan? Hanya yang 
saya tahu yang dasar ini, pelaksanaan dasar ini hanya membuat satu pendekatan kepada 
masyarakat dan peniaga-peniaga supaya apa yang dilakukan ini secara adil, tidak 
sewenang-wenangnya menaik harga barang. Daripada satu jenis itu, dia punya harga 
berlainan terutama sekali harga di Sabah dan di Sarawak juga berlainan. Harga Sabah, 
Sarawak dan Semenanjung juga berlainan. Saya mengalu-alukanlah tindakan kementerian 
supaya menyeragamkan harga barang ini.  



4.52 ptg. Datuk Dr. Marcus Mojigoh [Putatan]: Saya dulu berdiri. Terima kasih Tuan Pengerusi. Saya berminat untuk turut berbahas atas perkara B.25- Kementerian Perdagangan Dalam Negeri, Koperasi dan Kepenggunaan yang diperuntukkan berjumlah RM1.4 bilion. Saya ingin menarik kepada maksud Butiran 060200- Sumbangan kepada Badan-Badan Lain. Saya ingin tanya kepada Menteri, berapakah jumlah ataupun jenis-jenis badan yang dimaksudkan di dalam butiran ini dan apakah jenis-jenis kelayakan yang badan-badan ini boleh diberi sumbangan. Adakah ini termasuk kepada koperasi-koperasi yang diurus oleh peringkat-peringkat kampung, peringkat-peringkat badan-badan sukarela atau mana-mana badan yang diiktiraf oleh pihak kementerian. Itu saya rasa rakyat mahu minta penjelasan lebih jelas sumbangan kepada badan-badan yang dicakap di sini, badan- badan apa. Butiran 060400- Program Pengedaran Barang Perlu, LPG dan Community Drumming. Ini Community Drumming ini, ada orang kampung yang tanya saya tetapi saya sendiri tidak faham apa dia Community Drumming. Community Drumming ini saya difahamkan seolah-olah ini menjual minyak yang bersubsidi ataupun diberi kuota daripada kementerian kepada pengusaha-pengusaha yang berminat untuk mengusahakan perdagangan LPG. Saya tidak begitu pasti dan minta penjelasan daripada pihak Menteri sebab rakyat mahu tahu apa ertinya Community Drumming ini. Kalau diinterpretasinya, ini hanya bergendang, drumming jadi drum. Jadi Menteri cuba perjelaskan ini, bukan ini pemain muzik. Lagi, perkara Subsidi Gula- Butiran 060500 dan Butiran 060600- Subsidi Tepung Gandum Kegunaan Am. Apakah reaksi daripada pengguna-pengguna yang mana kita telah memotong 20 sen subsidi gula dan tepung ini yang kita bagi kepada rakyat golongan sasar ini, golongan yang miskin. Jadi, adakah reaksi ini secara negatif atau positif? Jadi ini baik di telinga rakyat? Kalau boleh lagi kita potong lagi subsidi ini, kita bagi subsidi kepada orang miskin tetapi kepada orang kaya-kaya ini macam Yang Berhormat Pokok Sena ini kita jual mahal gula... [Ketawa]. Ini kempen, ini bukan main-main. Ini betul. Kalau orang kaya ini tidak perlu diberi subsidi. Butiran 060700 iaitu... Dato' Mahfuz bin Haji Omar [Pokok Sena]: Minta penjelasan. Datuk Dr. Marcus Mojigoh [Putatan]: Ya. Dato' Mahfuz bin Haji Omar [Pokok Sena]: Saya pun hairan juga Tuan Pengerusi, Yang Berhormat Putatan dia tanya pihak kerajaan, pihak Menteri apa reaksi? Sepatutnya dia sebagai wakil rakyat, dia sudah dapat reaksi. Ini wakil rakyat yang tidak bekerja ini. Dia tidak tahu apa reaksi di bawah, rungutan dan sebagainya. Dia tidak tahu, dia kena tanya Menteri. Ini bukan winnable candidatelah. Datuk Dr. Marcus Mojigoh [Putatan]: [Ketawa] Terima kasih Yang Berhormat Pokok Sena. Kita minta lebih penjelasan daripada Menteri. Dia secara menyeluruh. Kalau tanya dengan Yang Berhormat Putatan, hanya penduduk kawasan Putatan sahaja. Betul tidak? Pokok Sena belum tahu lagi... [Ketawa]. Saya teruskan perkara maksud Butiran 060700 iaitu Kempen Beli Barangan Malaysia. Dalam butiran ini, amat baik beli barangan Malaysia. Apakah impak, apakah keberhasilan impaknya kepada pengguna-pengguna? Adakah pengguna-pengguna kita lebih memilih kepada produk-produk yang dibuat daripada negara asing atau negara kita? Kalau ini cara positif, ini patut diberi peruntukan yang lebih banyak daripada apa yang diperuntukkan yang ada pada sini. Ini kita memperkasakan pembelian barang buatan negara kita. Akhir sekali Tuan Pengerusi iaitu butiran bagi maksud P.25, Butiran 01400 yang membelanjakan RM14 millions yang melaksanakan dasar perdagangan adil. Saya rasa ini perdagangan adil ini, kenapa dia terlalu banyak peruntukan yang diperlukan? Hanya yang saya tahu yang dasar ini, pelaksanaan dasar ini hanya membuat satu pendekatan kepada masyarakat dan peniaga-peniaga supaya apa yang dilakukan ini secara adil, tidak sewenang-wenangnya menaik harga barang. Daripada satu jenis itu, dia punya harga berlainan terutama sekali harga di Sabah dan di Sarawak juga berlainan. Harga Sabah, Sarawak dan Semenanjung juga berlainan. Saya mengalu-alukanlah tindakan kementerian supaya menyeragamkan harga barang ini.